o
VIRON PASTORIT AREENALLA
Tervetuloa ohjelmaan Viron pastorit areenalla.
Tänään jatkamme suhdeteemaa.
Viime jaksossa puhuimme perhesuhteista.
Tänään puhumme isäsuhteesta.
Kanssani on tänään isäni Aamo Remmel Viljandi Baptistiseurakunnan pastori.
Minulla on etuoikeus puhua kanssasi isäsuhteesta.
Mitä sinulle tulee mieleen sanasta isä?
Isäkuva on ollut minulle tärkeä lapsuudesta lähtien.
Isäkuvan kautta muodostuu myös käsitys Jumalasta isänä.
Lapsuudesta asti olen ollut varma, että isä rakastaa minua.
Olen kaksonen. Kun minä ja sisko synnyimme,
oli äidin terveys kehno. Isä vaihtoi meille vaipat öisin.
Kun olimme kaksi-vuotiaita, isä halusi antaa äidin levätä öisin.
Isä pyysi meitä herättämään hänet, jos yöllä tarvitsimme apua.
Lapsesta asti olen kokenut, että isä huolehtii minusta ja rakastaa minua.
Muistan, kuinka minut erotettiin uskon takia yliopistosta.
Isä ajoi Tarttoon tullakseen kanssani rehtorin kanssa puhumaan.
Koin silloin, että isä välittää ja on kiinnostunut tulevaisuudestani.
Isästä on jäänyt hyvin vahva kuva. Isä varjelee, huolehtii ja välittää.
Samaa puhuvat myös siskosi. Olet suuresta perheestä.
Vanhemmillasi oli 11 lasta. Siskosi on sanonut usein:
Niin kuin isä luotti Jumalaan, niin mekin luotamme Häneen.
Olen miettinyt isän ja lasten välisen suhteen yhteyttä
Taivaan Isän ja ihmisen väliseen suhteeseen.
Amerikkalainen professori Paul Vitz on kirjoittanut kirjan,
Ateisimin psykologia, jonka alaotsikko on isättömien uskonto.
Kirjassaan hän väittää miesten kokemuksiin perustuen,
että miehet, joilla on hyvä isäsuhde, pystyvät uskomaan Jumalaan,
itseensä ja ovat luotettavia myös muissa suhteissa.
Miehet, joilla isäsuhde on epävarma, isä on väkivaltainen tai alkoholisti,
eivät usein pysty uskomaan Jumalaan tai itseensä.
He jatkuvasti yrittävät todistaa olevansa jotain.
On surullista, kun lapsella ei ole hyvää isämallia.
Uskon, että hänellä on vaikea kokea Jumala Isänä.
Muistan, kuinka sunnuntaisin menimme kirkkoon.
Oli niin turvallista pitää Isän kädestä kiinni.
Isä tuntui niin vahvalta.
Muistan meidän perheestä kuinka,
sinun kaikkein nuorin siskosi oli pienenä kiinni äidissä.
Kun lähdimme kylään, silloin hän aina istui minun sylissäni.
Hän koki, että isä on vahvempi ja turvallisempi.
Lapselle jää lapsuudesta mieleen, että isään voi luottaa.
Minun lapsuudessa, kun olimme syöneet iltapalan,
isä kokosi meidät yhteen yhteiseen iltarukoukseen.
Se oli pyhä hetki. Hän luki meille Raamatusta ja rukoili meidän kanssa.
Lopetimme hetken aina Isä meidän rukoukseen.
Jo kaksivuotiaana osasin sen ulkoa.
Opimme isältä, että Jumala on meidän Isämme.
Isän suhde Jumalaan näytti, millainen minun Jumalasuhde voi olla.
Toit esiin Isä meidän - rukouksen. Jeesus opetti sen opetuslapsille,
kun he kysyivät, miten tulisi rukoilla.
Jeesus puhui Jumalasta usein Isänä.
Käytti hyvin intiimiä sanaa "abba", joka on suurinpiirtein sama kuin isi.
Miksi Jeesus korostaa, että Jumala on isä?
Isä rakastaa lapsia ja huolehtii heistä.
Jeesus haluaa näyttää, että Jumala huolehtii,
täyttää rakkaudella ja haluaa johdattaa oikealle tielle.
Jeesus näytti Jumalan rakastavana Isänä.
Tuhlaaja poika vertauksessa tulee esiin Isän sydän.
Isän rakkaus molempia poikia kohtaan.
Jeesus halusi näyttää, että Jumala ei ole kaukainen
vaan hyvin läheinen niin kuin isä. Hän on kiinnostunut meistä.
Jeesukselta saatu isäkuva vastaa meidän käsitystä isästä.
Kuinka paljon meidän isäkuvamme vaikuttaa käsitykseemme Jumalasta?
Kun meillä on raamatullinen käsitys Jumalasta, alkaako se vaikuttaa
meidän isyyttä ja suhdetta omaan isäämme?
Uskon, että sillä on suuri vaikutus.
Tulin itse nuorena uskoon. Isästä oli selkeä käsitys.
Lapsena rukoilin Isä meidän- rukousta.
Oman isäsuhteen tähden oli turvallista lähestyä Jumalaa.
En pelännyt. Tiesin, että menen Isäni eteen.
Se vaikutti vahvasti käsitykseeni Jumalasta.
Olen tavannut lapsia, joilla ei ole isää.
Parikymmentä vuotta sitten olimme lomalla Tõstamaalla.
Olimme meren rannalla. Siellä oli 5-vuotias tyttö.
Te menitte usein äidin luo, mutta se tyttö tuli aina minun luokseni.
Kipusi syliin. En ymmärtänyt, miksi tyttö vaimon luo ei mennyt.
Kun mentiin uimaan ja heitin teitä veteen,
tyttö pyysi heittämään myös hänet.
Kun olimme kotiin lähdössä sanoin tytölle:
Lähdet takaisin Tallinnaan ja näet taas isäsi.
Tytön silmiin tuli kyyneleet. Hän sanoi: Isä jätti meidät.
Silloin ymmärsin, miksi hän tuli luokseni.
Hän tarvitsi isää.
Uskon, että kaikki lapset tarvitsevat isää.
Tiedon siitä, että isä huolehtii ja välittää.
Kun lapsella ei ole isää tai isä on kehno,
se vahingoittaa lapsen kehitystä.
Paul Vitz puhuu traagilisista kokemuksista, kuinka isäsuhteen
tähden ihmisillä ei ole turvallisuutta eivätkä pysty luottamaan Jumalaan.
Hän kirjoittaa, jos ei ole isä- suhdetta,
pitää tietoisesti etsiä itselle joku isähahmo.
Se voi olla pastori, valmentaja, kaverin isä.
Tärkeää on ymmärtää itse tarvitsevansa isää.
Hän kirjoittaa, että naiset erehtyvät avioituessa
luullessaan puolison olevan heille myös kuin isä.
Isä ei voi olla kuin puoliso eikä myöskään päinvastoin.
Mitä neuvoisit pastorina?
Katsojissa on varmasti paljon heitä, joilla on rikkinäinen isäsuhde.
Mitä ihminen itse voisi tehdä?
Minusta hänen tulisi kääntyä Jumala puoleen ongelmansa kanssa.
Sanoa, että minulla ei ole sellaista isäsuhdetta kuin pitäisi
ja pyytää Jumalalta apua.
Jumala voi johdattaa jonkun luo, joka voi olla isähahmo.
Olen kohdannut nuoria, joilla on rikkinäinen isäsuhde.
Olen kokenut, kuinka he etsivät isän rakkautta.
Kun he huomaavat, että otan heidät vastaan kuin isä,
heidän silmät alkavat loistamaan.
He kokevat, että joku on heille isä.
Yksi nuoripari tuli kerran luokseni, jotta vihkisin heidät.
Nainen tuli vielä edellisenä iltan kirkkoa koristamaan.
Keskustelimme ja hän alkoi kertoa elämästään.
Isä oli jättänyt heidät. Isä- puolen kanssa hän ei tullut toimeen.
Sanoin hänelle, että haluan olla sinulle kuin isä.
Hän alkoi itkeä. Jotain murtui hänessä.
Lapsi etsii isän rakkautta, josta on jäänyt ilman.
Suosittelen löytämään isähahmoja.
On kallisarvoista, kun löydät itsellesi hengellisen isän.
Paavali oli Timoteukselle kuin isä vaikka hänellä oli oma isäkin.
Seurakunnassa syntyy luonnollisia suhteita eri sukupolvien välille.
Raamattu kehottaa vanhoja miehiä opettamaan nuorempia,
kunnioittamaan puolisoa ja elämään kunnollista perhe-elämää.
Vanhan testamentin viimeinen kirja Malakia sanotaan Messiaasta, että
hän on kääntävä jälleen isien sydämet lasten puoleen ja
lasten sydämet heidän isiensä puoleen.
Kun ihmiset ottavat vastaan Jeesuksen pelastajakseen
ja heidän elämänsä muuttuu, muuttuvatko myös
isien ja lasten väliset suhteet?
Varmasti se vaikuttaa lapsen ja isän suhteeseen.
Lapsi alkaa nähdä isänsä Jumala suhteen kautta toisenlaisena.
Uskon, että se eheyttää. Se pitää olla molemminpuolista.
On lapsia, jotka on riidoissa isänsä kanssa.
He eivät pysty antamaan anteeksi isän sanoja.
Elämän loppuun asti he muistavat, kuinka isä niin minulle sanoi.
Kun he tulevat uskoon, eheytyy isäsuhdekin.
Kun isä tulee uskoon, se vaikuttaa koko perheeseen.
Jeesuksen ehkä kuuluisin vertaus kertoo tuhlaajapojasta.
Siinä tarinassa on kaksi poikaa. Molemmilla on omat ongelmat.
Tarina kertoo rakastavasta isästä.
Poika on sanonut isälleen tosi pahasti.
Ole kuin kuollut ja anna minulle kuuluvat rahat nyt.
Suhde muuttuu, kun hän tulee takaisin.
Toinen poika ei pysty antamaan anteeksi veljelleen.
Hän on katkera myös isälleen.
Millaiset asiat kiristävät isän ja lasten välejä?
Mikä aiheuttaa välirikkoja?
Suurin ongelma on se, kun lapsi kokee, ettei isä rakasta häntä.
Pienetkin lapset kokevat, rakastaako isä heitä vai ei.
Jos lapsi huomaa, että isä rakastaa yhtä lasta enemmän kuin toista,
on hänelle hyvin negatiivinen kokemus.
Se voi rikkoa koko isäsuhteen. Joku toinen on isälle rakkaampi kuin hän.
Siksi on tärkeää varsinkin, jos on paljon laspia,
ettei lapsi kokisi, joku toinen on isälle tärkeämpi kuin hän.
Isä rakastaa kaikkia yhtä paljon.
Se ei tarkoita, etteikö isä joskus jollekin antaisin enemmän huomiota.
Uskon, että näma kaksi asiaa on hyvin tärkeitä lapselle.
Isään yhdistämme oikeudenmukaisuuden, -
järjestyksen ja rankaisemisen.
Muistan pari kertaa, kun me veljen kanssa saimme piiskaa.
Nykyään puhutaan paljon, saako lasta fyysilisesti rangaista.
Muistan ne kerrat ja kiitän sinua niistä.
Se opetti minulle paljon.
Katsojalle tiedoksi, että minä ja veljeni olimme vilkkaita poikia.
Kerran menimme parturiin. Istuit tuolilla ja partaasi ajettiin.
Me huomasimme, että tuolit pyörivät.
Vuoron perään istuimme tuolille ja toinen antoi vauhtia.
Sinä kielsit meitä ja lopulta parturikin kielsi meitä.
Me näimme, ettei isä tuolilta pääse mihinkään ja vaan jatkoimme.
Parturissa ollessa, et vielä sanonut meille mitään.
Kun olimme ulkona sanoit: Pojat te käyttäydyitti häpeällisesti.
Nyt pitää valita rangaistus. Joko jätämme moottoripyöräkilpailun väliin
jota oli kauan odotettu tai menemme kotiin ja saatte piiskaa.
Me pojat mietimme, kumman rangaistuksen valitsemme.
Me tiesimme, että kun olemme saaneet rangaistuksemme,
on meidän välit jälleen täynnä rakkautta.
Vapaaehtoisesti valitsimme piiskan, silloin pääsemme illalla kilpailuihin.
Illalla kilpailuissa kaikki oli hyvin.
Kuinka osasit kasvattaa ja rangaista niin, että tunsimme
kaiken olevan oikeudenmukaista ja rakkaudellista?
Lapsen täytyy aina kokea, että häntä ei rangaista epüoikeudenmukaisesti.
Lapset ymmärtävät, kun heitä oikeudenmukaisesti rangaistaan.
Lapsi ei saisi kokea, ettei häntä koskaan rangaista mistään.
Myöhemmin elämässä hän kärsii siitä.
Muistan, kuinka itselläni oli kyyneleet silmissä,
mutta teidän tuleivaisuuden tähden, oli rangaistava teitä.
Samoin Jumala rankaisee meitä tulevaisuuden tähden.
Tiesin, että siksi se oli tärkeää.
Siksi annoin teidän valita.
Minulla eikä veljelläkään jäänyt mitään katkeruutta.
Tunsimme oikeudenmukaisuuden ja rakkauden samalla kertaa.
Kun minun piti käskeä tai rangaista omia lapsiani,
otin heidät aina sen jälkeen syliin ja kerroin,
kuinka valtavan rakkaita he ovat minulle.
Sanoin, että rakastan teitä koko elämän ajan.
Usein isät jättävät tämän tekemättä.
He sanovat negatiivisen, mutta eivät positiivista.
Yhdessä sielunhoitotilanteessa yksi mies sanoi:
Isäni ei ole koskaan sanonut mitään kiittävää minulle.
Hän on aina sanonut, mitä teen väärin.
Tämmöinen jättää ihmiseen jäljen. Kuinka puhua positiivisesti lapsille?
Kuinka kannustaa heitä? Mitä sinä olet tehnyt?
Tulee huomata lapsen yritys, vaikka hän ei heti onnistuisikaan.
Lasta pitää rohkaista ja sanoa, sen teit hyvin.
Kiittää lasta, kun hän on tehnyt oikein.
Lapsi silloin kokee, että hänet huomataan.
Olen tavannut ihmisiä, jotka sanovat:
Isä ei huomannut, kun tein jotain oikein
vaan näki sen, mitä tein väärin.
Lapselle on vaikeaa, kun hänessä nähdään vain huono eikä mitään hyvää.
Lapsen pitää pienestä pitäen kokea, että häntä rakastetaan.
Kun rakastat, silloin haluat myös häntä kiittää.
Henri Nouwen on kirjoittanut kirjan "Kadunud poja tagasitulek".
Hän kertoo seisseensä tunteja Rembrandtin Tuhlaajapoika
taulun edessä. Hän huomasi yksityis- kohdan, mitä ei oltu huomattu.
Poika tulee ryysyissä. Vain yhdessä jalassa on sandaali.
Hän on polvillaan isän halauksessa.
Isän kädet on pojan olka- päillä.
Yksi käsi on tukeva miehen käsi. Toinen käsi on hento kuin naisen käsi.
Henri Nouwen kirjassaan sanoo, että isällä pitäisi ollla nämä kaksi puolta.
Kyseessä on meidän käsitys Jumalasta.
Onko Jumala vain oikeudenmukainen, rankaiseva
vai onko hänellä myös rakastava puoli,
joka lopulta vetää tuhlaajapojan luokseen?
Hän tietää Isän olevan oikeuden- mukainen, mutta silti rakastava.
Kuinka soveltaa omaan elämään Jeesuksen tuhlaajapojan vertausta?
Kun osoitat lapselle hellyyttä, hän kokee sen.
Minulle yksi ihminen hiljattain kertoi, ettei hänen puolisonsa
ollut koskaan sanonut rakastavansa häntä.
Nainen odottaa sitä. Myös lapsi odottaa sitä.
Lapsi odottaa, että häntä rakastetaan.
Ei vain sanoja vaan isän aitoa rakkautta ja huolenpitoa.
Tarvitaan molempia puolia. Raamattu puhuu totuudesta rakkaudessa.
Totuus ilman rakkautta on kovaa.
Rakkaus ilman totuutta leviää kuin vesi joka puolella.
Silloin puuttuvat rajat.
Sinun isoisäsi kuolinvuoteellaan sanoi äidillesi:
Älä koskaan lupaa poikiesi polttaa tupakkaa.
Minun äitini ei kieltänyt minua.
16-vuotiaana hän alkoi polttamaan. Hän lopetti ennen meidän avioliittoa.
Hänen terveys meni huonoksi ja hän lopetti tupakanpolton.
Hän tiesi, että lapset tarvitsevat rajoja.
Lasten elämää ei saa täyttää kielloilla ja käskyillä.
Heidän pitää kokea, että kaikessa on rakkaus.
Psykologit tekevät genogrammeja, joilla tutkitaan sukupolvesta toiseen toistuvia
käyttäytymismalleja. Niistä on mielenkiitoista havaita, että
kun mies tulee uskoon ja hänen elämänsä muuttuu,
alkaa genogrammeissa näkyä terveempien
käyttäytymismallien periytymistä.
Raamattu sanoo, että Jumala siunaa tuhansia sukupolvia,
kun ihmiset elävät Jumalan kanssa.
Mitä sanoisit ihmisille, jotka ovat jääneet ilman isän rakkautta?
Isät on ollut väkivaltasia, alkoholisteja.
Onko mahdollista minun suku- polvella muuttaa jotain?
Rikki mennyttä on välillä hyvin vaikea korjata.
Ainoa mahdollisuus on oppia tuntemaan Jumala.
Meidän tulee viedä sanoma ja heidän se uskoa,
että on Jumala, joka heitä rakastaa.
On biologista isää paljon suurempi ja vahvempi isä,
joka sinua rakastaa. Monet lapset on sitä kokenut.
Kaikki ei ole tässä, meillä on vielä toivoa.
Meidän tulee jakaa Jeesuksen sanomaa.
Tilanne ei ole toivoton. On joku joka aina rakastaa eikä koskaan hylkää.
Katsojien edessä minulle on ilo sanoa sinulle isä,
että olet ollut parhain isä, mitä voin kuvitella.
Olen saanut kokemuksen rakkaudesta suurelta osin sinulta.
Äidin rakkaus on ehdotonta. On upeaa, että isäkin rakastaa niin
ja siten näyttää, että Jumala onkin sellainen.
Kiitos, että olet ollut uskon mies. Olet opettanut myös minua
seuraamaan Jeesusta. Olet rukoillut kanssasi vaikeuksissa ollessani.
Olet auttanut minua olemaan isä. Kiitos sinulle!
Tänään puhuimme isäsuhteesta. Kiitos, että olit kanssamme.
Tapaamme seuraavassa jaksossa jälleen.
Suomennos: Päivi Pitko